Wamusege eyali alumwa ennyonta ne Wandiga baagenda ku mugga ogumu. Wamusege yali ayimiriddeko wagguluko ate Wandika yali wansi ddala. Wamusege yali anoonya ekyekwaso asobole okugajambula Wandiga. Kye yava amubuuza nti, “Lwaki osiikudde amazzi nga ndi mu kunywa?” Mu kutya okungi, Wandiga eyali atidde yagamba nti, “Naye nze ndi wansi eno ku mugga okuva gy’oli, kitegeeza nti amazzi galina kuba nga gatambula gadda waggulu wa lusozi okukutuukako.” Wamusege teyamatira. Kye yava amugamba nti, “Emyezi mukaaga egiyise wanjogerako ebigambo bya kalebule.” Wandiga n’amwanukula nti, “Naye emyezi mukaaga emabega nali sinnaba na kuzaalibwa!” Wamusege kwe kumugamba nti, “Kati nno kirabika taata wo ye yanjogerako kalebule oyo. “Okutemya n’okuzibula nga Wamusege abuukidde Wandiga era n’amulya. Ekyokuyiga mu lugero luno kiri nti, emirundi egimu, ne bw’oba tofudde ku ky’okoze waliwo omuntu akunoonyako ensonga okukosa.